ORIS DAY

8. 11. 2026. (nedjelja)
Mozaik Event Centar, Zagreb, Hrvatska

Arhitektonski simpozij Oris Day održat će se u nedjelju, 8. studenoga 2026. u Zagrebu, u Mozaik Event Centru (ex Hypo Centar), zgrada B2, Slavonska avenija 6.
[bookmark: _GoBack]Središnji program donosi susret ovogodišnjeg laureata Pritzkerove nagrade Smiljana Radića Clarkea i švicarskog arhitekta Christiana Kereza. Publika će imati priliku pratiti njihov razgovor uživo – dijalog dvojice istaknutih arhitekata o arhitekturi, procesu stvaranja i suvremenim izazovima struke.
Uz ovaj razgovor, svoja će predavanja održati i tri uspješne hrvatske arhitektonske prakse predstavljene na izložbi Nove perspektive, kojom smo obilježili 11 godina Oris Kuće arhitekture: NEKOLIKO, Krešimir Damjanović i SKUP-A.
Razgovor i predavanja moderirat će Mia Roth Čerina, Vedran Mimica, Maroje Mrduljaš i Dinko Peračić.

O predavačima

Smiljan Radić Clarke rođen je 1965. u Santiagu de Chileu, u Čileu. Diplomirao je 1989. na Pontificia Universidad Católica de Chile, a nakon toga studirao povijest na Istituto Universitario di Architettura di Venezia. Godine 2001. proglašen je najboljim čileanskim arhitektom mlađim od 35 godina u izboru Colegio de Arquitectos de Chile. Održao je brojna predavanja i izložbe u Meksiku, Argentini, Španjolskoj, SAD-u, Norveškoj i Austriji. Godine 2007. bio je gostujući profesor na Teksaškom sveučilištu u Austinu, a 2008. na Harvardu, zajedno sa stalnom suradnicom, kiparicom Marcelom Correom. Dobitnik je Pritzkerove nagrade za 2026.

Christian Kerez rođen je 1962. godine u Maracaibu u Venezueli, a obrazovanje je završio na Švicarskom tehnološkom institutu u Zürichu. Godine 1993. otvorio je vlastiti arhitektonski ured u Zürichu u Švicarskoj. Od 2001. bio je gostujući profesor projektiranja i arhitekture na Švicarskom federalnom tehnološkom institutu u Zürichu, od 2003. asistent-profesor, a od 2009. redoviti profesor projektiranja i arhitekture. Na ETH-u je predavao do umirovljenja 2025. godine.

NEKOLIKO je arhitektonski ured iz Zagreba koji u ovom formatu djeluje od jeseni 2022. Osnovali su ga Dora Lončarić i Mario Kralj kao nastavak partnerskog rada u studiju BIRO. NEKOLIKO čine i Hrvoje Arbanas, Mario Peko i Lucija Ptiček. Bave se arhitekturom u svim mjerilima te širokim spektrom zadataka i namjena.

Krešimir Damjanović diplomirao je na Arhitektonskom fakultetu Sveučilišta u Zagrebu 2013. godine. Od 2013. do 2021. radio je u studiju akademika Nikole Bašića (MARINAPROJEKT d.o.o.). Od 2022. djeluje samostalno. Uz profesionalni rad aktivan je i u akademskoj zajednici, najprije kao vanjski suradnik-asistent na Fakultetu građevinarstva, arhitekture i geodezije u Splitu, a trenutačno kao docent na Arhitektonskom fakultetu Sveučilišta u Zagrebu. Damjanovićevi projekti prepoznati su i na međunarodnoj sceni.

Filip Romić i Krešimir Romić vode arhitektonsku platformu SKUP-A usmjerenu na istraživanje tehnologija, procesa i materijala. Hibridizacijom analognih i digitalnih sustava preispituju tradicionalne prostorne paradigme, otvorene forme i prototipe koji redefiniraju granice arhitektonskih procesa. Zagovaraju otvorene, inkluzivne modele projektiranja i upravljanja prostorom.

Pokrovitelj: Veleposlanstvo Švicarske

Za više informacija o simpoziju i kotizacijama posjetite www.daysoforis.com
INFORMACIJE I PRODAJA ULAZNICA
Kontakt osoba /// Ivica Novak
tel: +385 1 37 78 177; e-mail: ivica@oris.hr
